**Vilniaus regioninio karjeros centro (RKC) interaktyvių patalpų įrengimo VIEŠOJO PIRKIMO-PARDAVIMO SUTARTIS NR.\_\_\_\_\_\_\_/\_\_\_\_\_\_**

2024 m. \_\_\_\_\_\_\_\_\_\_ \_\_ d.

 (sudarymo data)

Vilnius

**Užimtumo tarnyba prie Lietuvos Respublikos socialinės apsaugos ir darbo ministerijos (toliau –Pirkėjas)**, atstovaujama direktorės Ingos Balnanosienės, veikiančios pagal Užimtumo tarnybos prie Lietuvos Respublikos socialinės apsaugos ir darbo ministerijos nuostatus, patvirtintus Lietuvos Respublikos socialinės apsaugos ir darbo ministro 2006 m. lapkričio 13 d. įsakymu Nr. A1-306 „Dėl Užimtumo tarnybos prie Lietuvos Respublikos socialinės apsaugos ir darbo ministerijos nuostatų patvirtinimo“ ,

**ir** **UAB „Urgent tools“** **(toliau – Rangovas)**, atstovaujama direktoriaus Aivaro Talaikio, veikiančio pagal įmonės įstatus, toliau kartu vadinamos Šalimis, o atskirai – Šalimi, atsižvelgdamos į tai, kad Rangovas buvo Pirkėjo pripažintas Vilniaus regioninio karjeros centro (RKC) interaktyvių patalpų įrengimo, Nr. 724458 pirkimo laimėtoju, sudarė Vilniaus regioninio karjeros centro (RKC) interaktyvių patalpų įrengimo viešojo pirkimo-pardavimo sutartį (toliau – Sutartis) ir susitarė dėl šių Sutarties sąlygų:

1. **SUTARTIES DALYKAS**

1.1. Šia Sutartimi **Rangovas** įsipareigoja savo rizika atlikti **Vilniaus regioninio karjeros centro (RKC) interaktyvių patalpų įrengimo** darbus, numatytus Sutarties 1 priede (toliau – darbai) bei perduoti atliktų darbų rezultatą Pirkėjui, o **Pirkėjas** įsipareigoja sudaryti visas sąlygas vykdyti darbus, priimti tinkamai pagal Sutartį atliktus darbus ir už juos sumokėti.

1.2. Darbai laikomi visiškai baigtais Šalims pasirašius Atliktų darbų rezultatų perdavimo-priėmimo aktą (Sutarties 2 priedas).

1.3. Darbai baigiami ir perduodami Pirkėjui per 4 (keturis) mėnesius nuo Sutarties įsigaliojimo dienos, su galimybę pratęsti darbų atlikimo ir pridavimo terminą 2 (dviem) mėnesiams, bet ne ilgiau nei iki 2024 m. gruodžio 15 d.

1.4. Nuosavybės teisė į atliktų pagal Sutartį darbų rezultatus Pirkėjui pereina nuo Atliktų darbų rezultatų perdavimo-priėmimo akto pasirašymo. Pirkėjas pasirašo Atliktų darbų rezultatų perdavimo-priėmimo aktą, jei atliktų darbų rezultatai atitinka Sutartyje nustatytus reikalavimus, yra tinkamai įvykdyti kiti Sutartyje nustatyti Rangovo įsipareigojimai.

1. **SUTARTIES KAINA IR ATSISKAITYMO TVARKA**

2.1. Sutarties kaina yra 263 780,00 eurų (du šimtai šešiasdešimt trys tūkstančiai septyni šimtai aštuoniasdešimt eurų 00 ct), įskaitant pridėtinės vertės mokestį (toliau – PVM) ir visas su darbų atlikimu susijusias išlaidas. Sutarties vertė be PVM 218 000,00 eurų (du šimtai aštuoniolika tūkstančių eurų 00 ct), PVM sudaro 21 % –

45780,00 eurų (keturiasdešimt penki tūkstančiai septyni šimtai aštuoniasdešimt eurų 00 ct).

Sutarčiai taikoma fiksuotos kainos kainodara.

2.2. Į darbų kainą yra įskaičiuotos visos išlaidos ir mokesčiai, susiję su tinkamu Sutarties vykdymu. Rangovas vykdo visas mokestines prievoles, kurios gali atsirasti atliekant Sutartyje nurodytus darbus, ir prisiima visą riziką, susijusią su mokestinių prievolių pasikeitimu ar atsiradimu (jei toks atvejis būtų).

2.3. Už kokybiškai ir laiku faktiškai atliktus darbus Pirkėjas įsipareigoja sumokėti Rangovui per 30 (trisdešimt) kalendorinių dienų nuo PVM sąskaitos-faktūros gavimo dienos, prieš tai pasirašius Atliktų darbų rezultatų perdavimo-priėmimo aktą ir nenurodžius jokių darbų atlikimo trūkumų (Sutarties 2 priedas).

2.4. Už darbus, kuriuos Rangovas atlieka savarankiškai, be Pirkėjo leidimo, nukrypdamas nuo Sutarties, neatlyginama. Pirkėjui pareikalavus, Rangovas privalo per Pirkėjo nurodytą terminą pašalinti be Pirkėjo leidimo atliktus darbus, priešingu atveju tai atlieka Pirkėjas Rangovo sąskaita.

2.5. Atsiradus papildomiems ar kitiems Sutartyje nenumatytiems darbams, be kurių negalima atlikti šioje Sutartyje sulygtų darbų, privaloma apie tai informuoti Pirkėją per 5 (penkias) dienas nuo tokių papildomų darbų poreikio nustatymo dienos. Rangovas, neinformavęs Pirkėjo apie būtinybę atlikti papildomus darbus ir atlikęs juos savo iniciatyva, neturi teisės reikalauti apmokėti už papildomų darbų vertę.

2.6. Pirkėjas turi teisę neapmokėti už atliktus darbus, jeigu dėl Rangovo kaltės:

2.6.1. nepašalinti Pirkėjo nurodyti atliktų ir perdavimui-priėmimui pateiktų darbų defektai;

2.6.2. kol neatlyginti padaryti nuostoliai;

2.6.3. atlikti darbai turi kokybės trūkumų.

2.7. Jeigu Sutarties tampa neįmanoma įvykdyti dėl Pirkėjo kaltės, jis sumoka Rangovui darbų kainos dalį, proporcingą faktiškai atliktiems darbams.

2.8. Sutarties kaina nebus perskaičiuojama pagal bendrą kainų lygio kitimą, darbų kainų pokyčius bei dėl mokesčių pasikeitimų, išskyrus PVM tarifo pasikeitimą, kaip nurodyta Sutarties 2.9 papunktyje.

2.9. Sutarties vykdymo metu pasikeitus atliekamų darbų taikomo PVM tarifo dydžiui, Sutarties kaina gali keistis pasikeitusio PVM tarifo dydžiu. Sutarties kaina, kai Rangovas Sutarties sudarymo metu nebuvo PVM mokėtojas, tačiau juo tapo Sutarties vykdymo metu, perskaičiuojama nebus. Pasikeitus PVM tarifui, Sutarties kaina yra perskaičiuojama vadovaujantis šia formule:

 

- perskaičiuota  bendra Sutarties kaina (su PVM)

-  bendra Sutarties kaina (su PVM) iki perskaičiavimo

A – įvykdytų sutartinių įsipareigojimų (atliktų darbų) kaina (su PVM) iki perskaičiavimo

- senas PVM tarifas (procentais)

- naujas PVM tarifas (procentais).

**3. ŠALIŲ TEISĖS IR PAREIGOS**

**3.1. Pirkėjas įsipareigoja:**

3.1.1. Suteikti Rangovui visą būtiną informaciją, dokumentus ir kitą pagalbą, būtiną darbams atlikti;

3.1.2. Priimti iš Rangovo tinkamai bei laiku atliktus darbus kaip nurodyta Sutarties 4 dalyje, prieš tai pasirašant Atliktų darbų rezultatų perdavimo-priėmimo aktą, juos patikrinti ir per Sutarties 2.3. papunktyje nustatytą terminą apmokėti Rangovui už kokybiškai atliktus darbus, atitinkančius Sutarties 1 priede nustatytus ir įprastai tokios rūšies darbams keliamus reikalavimus, pagal pateiktą PVM sąskaitą-faktūrą, pervedant pinigus į Rangovo Šalių rekvizituose (Sutarties 11 dalis) nurodytą sąskaitą;

3.1.3. Ne vėliau kaip per 5 (penkias) darbo dienas pasirašyti Atliktų darbų rezultatų perdavimo-priėmimo aktą arba atmesti Rangovo prašymą pasirašyti Atliktų darbų rezultatų perdavimo-priėmimo aktą, nurodydamas priimto sprendimo motyvus bei priemones, kurių Rangovas privalo imtis, kad Atliktų darbų rezultatų perdavimo-priėmimo aktas būtų pasirašytas. Atliktų darbų rezultatų perdavimo-perdavimo aktas pasirašomas elektroniniu parašu;

3.1.4. Rangovui pareikalavus, sumokėti 0,02 procentų dydžio delspinigius nuo neapmokėtų darbų atlikimo kainos už kiekvieną uždelstą kalendorinę dieną, jei už atliktus darbus nesumokama Sutarties 2.3 papunktyje numatyta tvarka. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus;

3.1.5. Pateikti Rangovui aktą apie padarytą žalą per 20 (dvidešimt) darbo dienų nuo žalos atsiradimo nustatymo dienos.

**3.2. Pirkėjas turi teisę:**

3.2.1. Paprašyti raštu pagrįsti prašomos informacijos ir/ar dokumentų, nurodytų Sutarties 3.1.1 papunktyje, reikalingumą;

3.2.2. Sutarties vykdymo metu kontroliuoti ir prižiūrėti atliekamų darbų eigą ir kokybę, patikrinti medžiagų, naudojamų darbams atlikti, kokybę, pateikti būtinus nurodymus Rangovui Sutartyje numatytiems darbams atlikti. Darbų trūkumai (brokas, defektai) įforminami rašytiniais aktais;

3.2.3. Nepasirašyti Atliktų darbų rezultatų perdavimo-priėmimo akto tol, kol neištaisomi visi Pirkėjo nustatyti ir Rangovui pranešti darbų trūkumai;

3.2.4. Jei priimant darbus paaiškėja, kad atlikti darbai arba darbų atlikimui panaudotos medžiagos neatitinka kokybės standartų, nustatomi kitokie defektai arba darbai neatitinka Sutarties 1 priede pateiktai techninei specifikacijai, per 5 (penkias) darbo dienas nuo trūkumų nustatymo dienos surašyti atliktų darbų defektinį aktą ir išsiųsti jį pasirašyti Rangovui. Negavus Rangovo pasirašyto atliktų darbų defektinio akto per 3 (tris) darbo dienas arba Rangovui atsisakius jį pasirašyti, laikoma, kad Rangovas nevykdo savo sutartinių įsipareigojimų. Tokiu atveju Pirkėjas turi teisę pasinaudoti Rangovo pateikta Sutarties įvykdymo užtikrinimo garantija;

3.2.5. Jei Sutarties vykdymo metu Sutarties įvykdymo užtikrinimą išdavęs juridinis asmuo (garantas, laiduotojas) negali įvykdyti savo įsipareigojimų, raštu pareikalauti Rangovo per 15 (penkiolika) kalendorinių dienų pateikti naują Sutarties įvykdymo užtikrinimą, tokiomis pačiomis sąlygomis kaip ir ankstesnysis. Jei Rangovas nepateikia naujo Sutarties įvykdymo užtikrinimo, Pirkėjas turi teisę nutraukti Sutartį;

3.2.6. Dalyvauti Rangovui atliekant darbus stebėjimo ir (ar) priežiūros tikslu.

**3.3. Rangovas įsipareigoja:**

3.3.1. Pradėti darbus kitą dieną nuo Sutarties įsigaliojimo dienos;

3.3.2. Atlikti Sutartyje sulygtus darbus ir atliktų darbų rezultatą perduoti Pirkėjui per Sutarties 1.3 papunktyje nurodytą terminą;

3.3.3. Nedelsdamas raštu informuoti Pirkėją apie bet kurias aplinkybes, kurios trukdo ar gali sutrukdyti Rangovui atlikti darbus nustatytais terminais;

3.3.4. Pirkėjui pasirašius Atliktų darbų rezultatų perdavimo-priėmimo aktą ir nenurodžius jokių darbų atlikimo trūkumų, pateikti jam PVM sąskaitą-faktūrą per 5 (penkias) darbo dienas nuo Atliktų darbų rezultatų perdavimo-priėmimo akto pasirašymo dienos. PVM sąskaitoje-faktūroje privalo būti nurodomas Sutarties numeris, Sutarties sudarymo data. RangovasPVM sąskaitą-faktūrą privalo pateikti naudojantis elektronine paslauga „E. sąskaita“ (elektroninės paslaugos „E. sąskaita“ svetainė pasiekiama adresu [*www.esaskaita.eu*](http://www.esaskaita.eu)). Nesant Lietuvos Respublikos viešųjų pirkimų įstatymo 22 straipsnio 12 dalyje nurodytų objektyvių galimybių PVM sąskaitą-faktūrą pateikti naudojantis informacinės sistemos „E. sąskaita“ priemonėmis, jąRangovasįsipareigoja pateikti elektroniniu paštu saskaitos@uzt.lt;

3.3.5. Iki Sutarties galiojimo pabaigos grąžinti visus iš Pirkėjo gautus dokumentus, jeigu Pirkėjas tokius dokumentus buvo perdavęs Rangovui kaip reikalingus šiai Sutarčiai vykdyti, Pirkėjo nurodytiems asmenims;

3.3.6. Atlikti Sutartyje sulygtą darbą naudodamas savo medžiagas, priemones bei jėgas ir prisiimti jų atsitiktinio žuvimo ar sugedimo riziką. Atsakyti už asmenų ir jų nuosavybės apsaugą tiek darbo vietoje, tiek greta jos;

3.3.7. Prisiimti atliktų darbų rezultato, iki Pirkėjas jį priima, atsitiktinio žuvimo ar sugedimo riziką;

3.3.8. Ištaisyti atliktų darbų trūkumus per 5 (penkias) darbo dienas nuo Pirkėjo surašyto atliktų darbų defektinio akto gavimo dienos;

3.3.9. Perduoti Pirkėjui su Sutarties dalyko naudojimu susijusią informaciją, jei be jos pateikimo neįmanoma bus naudoti atliktų darbų rezultato pagal jiems nustatytą paskirtį. Kol nepateikiama Pirkėjui visa būtina dokumentacija, susijusi su atliktų darbų rezultato naudojimu ir priežiūra, laikoma, kad atlikti ne visi darbai;

3.3.10. Pirkėjui pareikalavus, sumokėti 0,02 procento dydžio delspinigius nuo neatliktų ar netinkamai atliktų darbų kainos už kiekvieną uždelstą kalendorinę dieną. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus. Delspinigiai gali būti išskaitomi iš Rangovui mokėtinų sumų;

3.3.11. Pirkėjui pareikalavus, sumokėti 500 (penkių šimtų) dydžio baudą, jei Rangovas nevykdo, netinkamai vykdo Sutartyje nurodytus įsipareigojimus arba Sutartis nutraukiama Sutarties 8.1.1. - 8.1.3., 8.1.6., 8.1.8. ir 8.2. papunkčiuose nurodytais pagrindais;

3.3.12. Atlyginti Pirkėjo patirtus nuostolius per 10 (dešimt) dienų, jei Rangovas ar jo darbuotojai nesilaikytų įstatymų, kitų teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai Pirkėjui, jeigu trečiųjų šalių reikalavimai Pirkėjui susiję su intelektinės nuosavybės teisių pažeidimais arba jeigu Pirkėjo nuostoliai atsiranda dėl Rangovo kaltės, jam nevykdant arba netinkamai vykdant Sutartį;

3.3.13. Sutarties įvykdymo užtikrinimui ne vėliau kaip per 10 (dešimt) darbo dienų nuo Sutarties pasirašymo dienos pateikti Lietuvos Respublikoje ar užsienyje registruoto banko garantiją arba draudimo bendrovės laidavimo raštą (originalą) (toliau – Sutarties įvykdymo užtikrinimas). Sutarties įvykdymo užtikrinimo dydis – 5 (penki) procentai nuo Sutarties 2.1 papunktyje nurodytos Sutarties kainos. Sutarties įvykdymo užtikrinimas nepertraukiamai turi galioti visą Sutarties galiojimo laiką. Jei Rangovas per šiame papunktyje nurodytą laikotarpį Sutarties įvykdymo užtikrinimo nepateikia, laikoma, kad Rangovas atsisakė sudaryti Sutartį. Pratęsus darbų atlikimo terminą, Rangovas atitinkamai turi pratęsti Sutarties įvykdymo užtikrinimo galiojimą arba pateikti naują Sutarties įvykdymo užtikrinimą;

3.3.14. Užtikrinti, kad Sutartį visą Sutarties galiojimo laikotarpį vykdys Rangovo pasiūlyme nurodyti ir Sutarties reikalavimus atitinkantys specialistai, išvardyti Sutarties 3 priede;[[1]](#footnote-1)

3.3.15. Per 5 (penkias) darbo dienas nuo Pirkėjo raštu pateikto prašymo gavimo dienos pateikti išsamią darbų atlikimo ataskaitą, nurodant, kokie darbai buvo atlikti, išskiriant konkrečių darbų kainos sudėtines dalis bei pateikiant papildomą su darbų atlikimu susijusią informaciją apie patirtas išlaidas;

3.3.16. Pateikti darbų kokybės garantiją, kurios suteikimo sąlygos aptartos Sutarties 5 dalyje;

3.3.17. Užtikrinti, kad Pirkėjas arba jo raštu įgaliotas asmuo turėtų priėjimą prie visų vykdomų darbų ir suteikti jam visas galimybes apžiūrėti vykdomus darbus, patikrinti ir išbandyti visas naudojamas medžiagas;

3.3.18. Imtis visų įmanomų priemonių Pirkėjo jam patikėto turto saugumui užtikrinti ir atsakyti už turto praradimą ar sužalojimą;

3.3.19. Neatsižvelgiant į Sutarties galiojimo terminą, atlyginti Pirkėjui bet kokių oficialių valstybės institucijų paskirtas baudas, netesybas ar kitokias paskirtas mokėti sumas, jei tokių sumų mokėjimas yra susijęs su Rangovo mokestinių prievolių valstybei nevykdymu ar netinkamu vykdymu;

3.3.20. Užtikrinti, kad Sutartis bus vykdoma atsižvelgiant į reikalavimus susijusius su nacionaliniu saugumu, vadovaujantis Lietuvos Respublikos viešųjų pirkimų įstatymo 37  straipsnio 9 dalimi  ir 47 straipsnio 9 dalimi.

**3.4. Rangovas turi teisę:**

3.4.1. Gavęs Pirkėjo sutikimą, pakeisti ar įtraukti naujus specialistus, išvardytus Sutarties 3 priede. Pakeisti ar naujai įtraukti specialistai privalo atitikti pirkimo sąlygose nurodytus reikalavimus ir būti ne žemesnės kvalifikacijos ir ne mažesnės patirties, kaip nurodyti Rangovo pasiūlyme. Šiame papunktyje nurodytų specialistų pakeitimas, naujų įtraukimas įforminamas Sutarties Šalių pasirašomu susitarimu, kuris tampa neatskiriama Sutarties dalimi.

**4. DARBŲ BAIGIMAS IR PERDAVIMAS**

4.1. Sutarties dalyką sudarantys darbai priimami ir priėmimo dokumentai įforminami raštu, Šalių įgaliotiems atstovams pasirašius Atliktų darbų rezultatų perdavimo-priėmimo aktą (Sutarties 2 priedas).

4.2. Rangovas ne vėliau kaip prieš 10 (dešimt) darbo dienų iki Sutarties 1.3 punkte numatyto termino pabaigos praneša Pirkėjui apie atliekamų darbų užbaigimą, prašydamas organizuoti jų priėmimą.

4.3. Pirkėjas ne vėliau kaip per 5 (penkias) darbo dienas nuo Rangovo pranešimo gavimo dienos patikrina atliktus darbus ir:

4.3.1. nustatęs darbų trūkumus, pateikia Rangovui raštišką motyvuotą atsisakymą priimti darbus, nurodydamas nustatytus trūkumus;

4.3.2. nenustatęs darbų atlikimo trūkumų, Pirkėjas priima atliktus darbus ir Sutarties 3.1.3 papunktyje nustatyta tvarka pasirašo Atliktų darbų rezultatų perdavimo - priėmimo aktą.

4.4. Esant paslėptiems darbų trūkumams, kurių nebuvo galima nustatyti darbų priėmimo metu, Pirkėjas apie juos praneša Rangovui per 10 (dešimt) darbo dienų po paslėptų darbų trūkumų nustatymo.

**5. DARBŲ KOKYBĖS GARANTIJA**

5.1. Darbų garantinis terminas, kurio pradžia skaičiuojama nuo Atliktų darbų rezultatų perdavimo-priėmimo akto pasirašymo dienos, yra 5 (penki) metai, paslėptiems darbų trūkumams –10 (dešimt) metų.

5.2. Rangovas per visą garantinį terminą užtikrina, kad darbai, atlikti pagal Sutartį, atitinka visus atliktam darbui numatytus įstatymų ir kitų teisės aktų reikalavimus, o darbų atlikimo objektas yra tinkamas naudoti pagal paskirtį.

5.3. Rangovas atsako už defektus, nustatytus per garantinį terminą.

5.4. Pirkėjas, per garantinį terminą nustatęs atliktų darbų defektus, ne vėliau kaip per 5 (penkias) darbo dienas nuo jų nustatymo pareiškia pretenziją Rangovui.

5.5. Rangovui nevykdant ar netinkamai vykdant prisiimtus sutartinius garantinius įsipareigojimus, Pirkėjas turi teisę savo jėgomis ar pasitelkdamas trečiuosius asmenis pašalinti Rangovo atliktų darbų defektus, nustatytus per garantinį terminą, o Rangovas atlygina Pirkėjui dėl to turėtas išlaidas.

**6. NENUGALIMA JĖGA (*FORCE MAJEURE*)**

6.1. Atsiradus *force majeure* aplinkybėms, kurių negalima nei numatyti arba išvengti, nei kuriomis nors priemonėmis pašalinti, Šalys atleidžiamos nuo atsakomybės už Sutarties nevykdymą arba netinkamą vykdymą, laikantis Atleidimo nuo atsakomybės esant nenugalimos jėgos (*force majeure*) aplinkybėms taisyklių, patvirtintų Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ ir vadovaujantis Lietuvos Respublikos civilinio kodekso 6.212, 6.253 straipsnių nuostatomis bei Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (*force majeure*) aplinkybes liudijančių pažymų išdavimo tvarkos aprašo patvirtinimo“.

6.2. Šalis, prašanti atleisti nuo atsakomybės, sužinojusi apie *force majeure* aplinkybę bei jos poveikį įsipareigojimų vykdymui, kuo skubiau, bet ne vėliau kaip per 5 (penkias) darbo dienas, turi pranešti kitai Šaliai apie susidariusią situaciją. Būtina pranešti ir tuomet, kai išnyksta pagrindas nevykdyti įsipareigojimų.

6.3. Pagrindas atleisti nuo atsakomybės atsiranda nuo kliūties atsiradimo momento arba, jeigu apie ją laiku pranešta, nuo pranešimo momento. Laiku nepranešusi įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų išvengta, atlyginimą.

**7. GINČŲ SPRENDIMO TVARKA**

7.1. Kilusius tarp Šalių ginčus dėl šios Sutarties vykdymo abi Šalys sprendžia derybų būdu.

7.2. Jei ginčo nepavyksta išspręsti derybomis per 20 (dvidešimt) darbo dienų, jis sprendžiamas vadovaujantis Lietuvos Respublikos teisės aktų nustatyta tvarka teisme pagal Pirkėjo buveinės vietą.

**8. SUTARTIES NUTRAUKIMAS**

8.1. Pirkėjas turi teisę vienašališkai nutraukti Sutartį prieš 30 (trisdešimt) kalendorinių dienų raštu pranešęs apie tai Rangovui, jeigu:

8.1.1. Rangovas nevykdo arba netinkamai vykdo Sutartyje nurodytus įsipareigojimus;

8.1.2. Rangovas sudaro subrangos sutartį, pakeičia Sutarties 3 priede nurodytus specialistus be Pirkėjo sutikimo;

8.1.3. Rangovas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo, sukčiavimo, korupcijos, pinigų plovimo, dalyvavimo nusikalstamoje organizacijoje arba kai Rangovas netenka licencijos, akreditavimo ar kitų leidimų, kurie yra būtini jo veiklai vykdyti;

8.1.4. Centrinėje viešųjų pirkimų informacinėje sistemoje apie Rangovą paskelbiama Lietuvos Respublikos viešųjų pirkimų įstatymo 91 straipsnyje nurodyta informacija;

8.1.5. Sutartis buvo pakeista pažeidžiant Lietuvos Respublikos viešųjų pirkimų įstatymo 89 straipsnį;

8.1.6. paaiškėja, kad Rangovas turėjo būti pašalintas iš pirkimo procedūros pagal Lietuvos Respublikos viešųjų pirkimų įstatymo 46 straipsnio 1 dalį;

8.1.7. paaiškėja, kad su Rangovu neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;

8.1.8. paaiškėja Lietuvos Respublikos viešųjų pirkimų įstatymo 37 straipsnio 9 dalyje  ir 47 straipsnio 9 dalyje nurodytos aplinkybės.

8.2 Pirkėjas turi teisę vienašališkai nutraukti Sutartį prieš 3 kalendorines dienas raštu pranešęs apie tai Rangovui, jeigu:

8.2.1. Sutarties įvykdymo užtikrinimą išdavęs subjektas (garantas, laiduotojas) negali įvykdyti savo įsipareigojimų ir Rangovas, Pirkėjui raštu pareikalavus, per 15 (penkiolika) kalendorinių dienų nepateikė naujo Sutarties įvykdymo užtikrinimo tokiomis pačiomis sąlygomis kaip ir ankstesnysis kaip nurodyta Sutarties 3.2.5. papunktyje arba kai pratęsiant darbų atlikimo terminą Pirkėjas nepateikia Sutarties įvykdymo užtikrinimo kaip nurodyta Sutarties 3.3.13. papunktyje;

8.2.2. Rangovas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija.

8.3. Pažeidimus, nurodytus Sutarties 8.1. ir 8.2. papunkčiuose, Šalys susitaria laikyti esminiais Sutarties pažeidimais, nepriklausomai nuo to, ar šiais pagrindais Sutartis nutraukiama, ar ne. Ši nuostata neapriboja galimybės kitų Sutartyje, jos prieduose ir iš Sutarties esmės kylančių įsipareigojimų pažeidimus kvalifikuoti esminiais vadovaujantis Lietuvos Respublikos civilinio kodekso 6.217 straipsnio 2 dalimi.

8.4. Šalis, Sutarties 8.1.1. ir 8.1.2. papunkčiuose nurodytais atvejais, prieš vienašališkai nutraukdama Sutartį, privalo raštu pareikalauti Sutartį pažeidusios Šalies pašalinti Sutarties nutraukimo pagrindą sudarančias aplinkybes (priežastis) per protingą terminą, kuris negali būti ilgesnis kaip 15 (penkiolika) kalendorinių dienų, jas skaičiuojant nuo reikalavimo išsiuntimo elektroniniu paštu Sutartyje nurodytu Sutartį pažeidusios Šalies adresu dienos.

8.5. Pranešimas apie Sutarties nutraukimą laikomas pateiktu kitą darbo dieną po pranešimo elektroniniu paštu išsiuntimo kitai Šaliai.

8.6. Nutraukus Sutartį dėl esminių Sutarties pažeidimų, Pirkėjas vykdo Lietuvos Respublikos viešųjų pirkimų įstatymo 91 straipsnyje nustatytą prievolę Centrinėje viešųjų pirkimų informacinėje sistemoje paskelbti informaciją apie Sutartį neįvykdžiusį ar netinkamai ją įvykdžiusį Rangovą.

8.7. Sutartis gali būti nutraukta raštišku abiejų Šalių susitarimu.

8.8. Nutraukus Sutartį, Pirkėjas turi kiek galima greičiau patvirtinti atliktų darbų vertę. Taip pat parengiama ataskaita apie Sutarties nutraukimo dieną esančią Rangovo skolą Pirkėjui ir Pirkėjo skolą Rangovui.

8.9. Jei Sutartis nutraukiama Pirkėjo iniciatyva dėl Rangovo kaltės, Pirkėjo patirti nuostoliai ar išlaidos išieškomi išskaičiuojant juos iš Rangovui mokėtinų sumų arba pagal Rangovo pateiktą Sutarties įvykdymo užtikrinimą. Jei Pirkėjo patirtų nuostolių suma viršija Sutarties įvykdymo užtikrinimo sumą, Rangovas privalo atlyginti nuostolių sumą, viršijančią Sutarties įvykdymo užtikrinimo sumą.

8.10. Sutartį nutraukus dėl Rangovo kaltės, be jam priklausančio atlyginimo už atliktus darbus, Rangovas neturi teisės į kokių nors patirtų nuostolių ar žalos kompensaciją.

**9. KITOS SUTARTIES SĄLYGOS**

9.1. Sutartis įsigalioja nuo Sutarties įvykdymo užtikrinimą patvirtinančio dokumento pateikimo Pirkėjui dienos ir galioja iki visiško sutartinių įsipareigojimų įvykdymo.

9.2. Pratęsiant darbų atlikimo terminą, Rangovas ne vėliau kaip iki galiojančio Sutarties įvykdymo užtikrinimo termino pabaigos turi pristatyti Lietuvos Respublikoje ar užsienyje registruoto banko garantiją ar draudimo bendrovės laidavimo raštą, kaip nurodyta Sutarties 3.3.13 papunktyje. Jei Rangovas nepateikia naujo Sutarties įvykdymo užtikrinimo, laikoma, kad darbų atlikimo terminas nebuvo pratęstas.

9.3. Sutarties sąlygos Sutarties galiojimo laikotarpiu gali būti keičiamos Lietuvos Respublikos viešųjų pirkimų įstatymo 89 straipsnyje nustatyta tvarka. Sutarties sąlygų pakeitimas, negali pažeisti Lietuvos Respublikos viešųjų pirkimų įstatymo 17 straipsnyje nustatytų principų ir tikslų. Sutarties sąlygos keičiamos rašytiniu Šalių susitarimu, kuris tampa neatskiriama Sutarties dalimi.

9.4. Už Sutarties įsipareigojimų nevykdymą arba netinkamą vykdymą Sutarties Šalys atsako pagal Lietuvos Respublikoje galiojančius teisės aktus.

9.5. Sutarties Šalys įsipareigoja ne vėliau kaip per 5 (penkias) darbo dienas informuoti viena kitą apie Šalių rekvizitų, bankų atsiskaitomųjų sąskaitų numerių pasikeitimus, nekeičiant Sutarties rašytiniu Šalių susitarimu, o informuojant kitą Šalį apie pranešimo dėl minėtų pasikeitimų gavimą. Šalis, neįvykdžiusi šio įsipareigojimo, negali reikšti pretenzijų, kad kita Šalis pažeidė Sutartį, jei kita Šalis atliko veiksmus pagal paskutinius jai žinomus kitos Šalies rekvizitus.

9.6. Pirkėjas paskiria kontaktiniu asmeniu, atsakingu už Sutarties vykdymą ir turinčiu teisę pasirašyti Atliktų darbų rezultatų priėmimo-perdavimo aktą kanclerį Arūną Marmą, tel.: +370 673 02 297, el. paštas: arunas.marma@uzt.lt. Pirkėjas už Sutarties ir jos pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalies nuostatas skiria vyriausiąją specialistę Indrę Lučauskienę, tel.: +370 700 79323, el. paštas: indre.lucauskiene@uzt.lt.

9.7. Rangovas paskiria kontaktiniu asmeniu, atsakingu už Sutarties vykdymą ir turinčiu teisę pasirašyti Atliktų darbų rezultatų priėmimo-perdavimo aktą komercijos direktorių Mindaugą Talaikį,

tel.: +37060544822 , el. paštas: mt@urgenttools.eu .

9.8. Apie kontaktinių asmenų pasikeitimą Šalys įsipareigoja ne vėliau kaip per 5 (penkias) darbo dienas informuoti viena kitą elektroniniu paštu, nurodytu Sutarties 11 dalyje, nekeičiant Sutarties rašytiniu Šalių susitarimu, o informuojant kitą Šalį apie pranešimo dėl kontaktinių asmenų pasikeitimą gavimą.

9.9. Visi Rangovo specialistai, įtraukti į Sutarties vykdymą, prieš pradėdami vykdyti darbus, privalo pasirašyti konfidencialumo pasižadėjimą ir originalą pateikti Pirkėjui. Jei Sutarties vykdymo metu Rangovas įtrauks naujus specialistus, jie privalo pasirašyti konfidencialumo pasižadėjimą ir originalą pateikti Pirkėjui iki pradedant vykdyti darbus, susijusias su Sutarties vykdymu.

9.10. Jei Sutartis pasirašyta ne elektroniniu ir (ar) nemobiliu parašu laikoma, kad Sutartis sudaryta dviem egzemplioriais, turinčiais vienodą teisinę galią, po vieną kiekvienai Šaliai. Jei Sutartis sudaryta elektroniniu ir (ar) mobiliu parašu laikoma, kad Sutartis sudaryta Šalių atstovams pasirašius elektroniniu ir (ar) mobiliu parašu, taip Šalims pasiliekant po Šaliai skirtą Sutarties egzempliorių.

9.11. Vykdant šią Sutartį gauta informacija yra konfidenciali ir negali būti perduota tretiesiems asmenims be kurios nors iš Šalių raštiško sutikimo, išskyrus teisės aktų numatytus atvejus.

9.12. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.

9.13. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

9.14. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

9.15. Be šių Sutarties sąlygų, jai taikomos ir Lietuvos Respublikos teisės aktuose numatytos tokios rūšies sutarčių sąlygos.

9.16. Sutarties vykdymo metu asmens duomenys bus tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB. Rangovas, vadovaujantis Reglamentu (ES) 2016/679, bus laikomas duomenų tvarkytoju, todėl iki faktinės asmens duomenų tvarkymo pradžios tarp Šalių turės būti pasirašomas Asmens duomenų tvarkymo susitarimas, Reglamento (ES) 2016/679 28 straipsnio 3 dalies nuostatoms įgyvendinti.

**10. SUTARTIES PRIEDAI**

10.1. Sutarties priedai yra neatskiriama šios Sutarties dalis:

10.1.1. 1 priedas. Techninė specifikacija;

10.1.2. 2 priedas. Atliktų darbų rezultatų perdavimo-priėmimo aktas, 1 lapas;

10.1.3. 3 priedas. Specialistų sąrašas,1 lapas.

**11. ŠALIŲ ADRESAI IR REKVIZITAI**

|  |  |
| --- | --- |
| **PIRKĖJAS**  | **RANGOVAS** |
|  |  |
| Užimtumo tarnyba prie Lietuvos Respublikos socialinės apsaugos ir darbo ministerijos | **UAB „Urgent tools“** |
| Adresas: Geležinio Vilko g. 3A, | Adresas“ Beržų g. 55-10, Panevėžys  |
| LT-03131 Vilnius |  |
| Įstaigos kodas 190766619 | Įmonės kodas 302411747 |
| Kontaktiniai duomenys: | Kontaktiniai duomenys: |
| Tel.: (+370 700) 79 244 | Tel.: +370 67823476 |
| Elektroninio pašto adresas: | Elektroninio pašto adresas:  |
| info@uzt.lt | at@urgenttools.eu |
|  | Sąskaitos numeris LT494010042402500932 |
|  | Bankas Luminor, banko kodas 40100 |
| **Direktorė** **Inga Balnanosienė****A.V.** | **Direktorius****Aivaras Talaikis****A.V.**  |

 2024-\_\_\_\_-\_\_ Vilniaus regioninio karjeros centro (RKC) interaktyvių patalpų įrengimo viešojo pirkimo- pardavimo sutarties Nr. \_\_\_\_\_\_/\_\_\_\_\_\_\_

 2 priedas

**(Atliktų darbų rezultato perdavimo-priėmimo akto forma)**

**ATLIKTŲ DARBŲ REZULTATŲ PERDAVIMO-PRIĖMIMO AKTAS NR. \_\_\_\_\_**

20\_\_\_m. \_\_\_\_\_\_\_\_\_\_ mėn. \_\_\_ d.

Vilnius

**Rangovas** – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , atstovaujama (-as)

 (įmonės pavadinimas, kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pareigų pavadinimas, vardas, pavardė, atstovavimo pagrindas)

vadovaudamasis 20\_\_\_ m. \_\_\_\_\_\_\_\_\_d. rangos viešojo pirkimo-pardavimo sutartimi Nr. \_\_\_\_\_/\_\_\_\_\_\_, atliko darbus bei perduoda atliktų darbų rezultatą.

**Pirkėjas** – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, atstovaujama (-as)

 (įstaigos pavadinimas, kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (pareigų pavadinimas, vardas, pavardė)

veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (atstovavimo pagrindas)

priėmė atliktų darbų rezultatą.

Tuo remiantis Pirkėjas turi sumokėti Rangovui \_\_\_\_\_\_\_\_\_\_\_\_\_\_\_\_ eurų (\_\_\_\_\_\_\_\_\_

 (suma skaičiais)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ).

 (suma žodžiais)

**Atliko darbus**

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_

 (pareigų pavadinimas) (parašas) (vardas, pavardė)

 A.V.

**Priėmė atliktų darbų rezultatą**

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_

 (pareigų pavadinimas) (parašas) (vardas, pavardė)

 A.V.

\_\_\_\_\_\_\_\_\_\_\_\_\_\_\_\_\_\_

2024-\_\_-\_\_ Vilniaus regioninio karjeros centro (RKC) interaktyvių patalpų įrengimo viešojo pirkimo-

pardavimo sutarties Nr.\_\_\_\_\_\_\_/\_\_\_\_\_\_\_\_

3 priedas

**SPECIALISTŲ SĄRAŠAS**

|  |  |  |  |
| --- | --- | --- | --- |
| ***Eilės Nr.*** | ***Pareigos projekte*** | ***Specialisto vardas, pavardė*** | ***Nurodyti, ar siūlomas specialistas yra teikėjo darbuotojas ar subteikėjas*** |
| 1. | Darbų vadovas | Mindaugas Talaikis | Darbuotojas |

**\_\_\_\_\_\_\_\_\_\_\_\_\_\_**

1. Sutarties 3.1.14 papunktis rašomas, jeigu pasiūlyme Rangovasnurodo, kad ketina pasitelkti specialistus. [↑](#footnote-ref-1)